Title: 1. Oman harjoitustehtävän käynnistys
Course: KOPIO: Luontoselvitysten suunnittelu tuulivoimahankkeessa

Opiskelu tapahtuu itsenäisesti verkossa. Lisäksi mahdollisuuksiesi mukaan voit osallistua ohjaustunnille Teams-etäyhteydellä xx.xx.xxxx klo xx.xx.

Koko tämän kurssin ajan opiskelussasi kulkee mukana ja oppimisen tukena oma harjoitustehtäväsi. Kurssilla on siis vain yksi pidempikestoinen tehtävä, joka etenee opiskelun aikana projektiluonteisesti. Tehtävän eri vaiheissa tutustut luontoselvityksen taustatyöhön ja suunnitteluun. Tässä harjoitustehtävässäsi perehdyt tai kertaat jotain luontoselvityksen aihetta, tuulivoimahankkeiden lainsäädäntöä jne. Ja harjoitustehtävänä suunnittelet yhden luontoselvityksen sinulle annettuun, kuvitteelliseen tuulivoimahankkeeseen.

Harjoitustehtävässä saat kuvitteellisen alueen (kartta ja taustatiedot), jonne suunnittelet yhdestä aiheesta luontoselvityksen. Luontoselvitys voi käsittää jonkin eliöryhmän lajiston kartoittamista tai luontotyyppien tai muiden luonnonolosuhteiden kartoittamista. Harjoitustehtävä etenee seuraavalla tavalla:

1. Aiheesi valinta. Valitse ja rajaa aihe, mistä suunnittelisit luontoselvityksen annetulle alueelle tuulivoimahankkeen näkökulmasta. Aiheen valinta ohjaa sinua perehtymään kyseisen aiheen taustatyöhön ja laatimaan kyseisen aiheen luontoselvitykselle työsuunnitelmaa. Riippuen aiheestasi, sillä voi olla oma kartoitusohje jo valmiina, jota voit soveltaa. Kun olet valinnut aiheen, kirjaa aiheesi kurssin keskustelualueelle xx.xx.xxxx mennessä.

2. Taustatyö. Kertaa tai perehdy tarvittaessa aiheeseesi liittyvää teoriaan kuten lainsäädäntöön, lajeihin tai luontotyyppeihin liittyvään osaamiseen, kartoitusten maastotyömenetelmiin jne. Kertaa samoin myös tuulivoimahankkeiden maankäyttöön jne.

3. Pohdi, mitä työvaiheita selvitykseesi kuuluisi? Alkaen tietokoneella tehtävästä taustatyöstä ja suunnittelusta, maastossa tapahtuvaan työhön, logistiikkaan eli liikkumiseen maastossa, havaintojen kirjaamiseen ja kirjoittamiseen valmiiksi raportiksi jne.? Löytyykö aiheeseesi valmis kartoitusohje? Mikäli ei, miten suunnittelisit kartoitusta? Kuuluuko maastotyöhön mahdollisesti jotain havainnointia, näytteiden keräämistä tai laitteiden käyttämistä?
Listaa työvaiheet allekkain. Arvioi kullekin työvaiheelle, minkä verran kuhunkin kuluisi aikaa? Mihin vuodenaikaan ja millaiseen säähän nämä eri työvaiheet sijoittuisivat? Milloin arvioisit, että selvityksesi olisi valmis palautettavaksi?
Miten huomioit työturvallisuusasiat eri työvaiheissa?

4. Arvioi kustannuksia. Tee arvio mitä kustannuksia työhösi voisi liittyä.

5. Hahmottele edellä mainittujen pohjalta työsuunnitelma eli tutkimussuunnitelma aiheestasi. Voit esittää vapaamuotoisesti, esimerkiksi allekkain listattuna työvaiheet, niiden sisällöt, ajankohdat ja arvioidut kestot jne. Voit laittaa linkeiksi esim. kartoitusten tarkemmat ohjeet tai viittaukset lainsäädäntöön.

6. Harjoitustehtävän palautus. Tehtävään riittää aiheestasi riippuen parin - muutaman A4:n kokoinen tuotos tekstiä. Ulkoasu voi olla vapaamuotoinen, kunhan sisällöstä saa selvää. Voit myös halutessasi hyödyntää erilaisia valmiita pohjia, taulukoita tai esim. vuosikellopohjaa. Palauta tehtäväsi annettuun palautuskansioon määräaikaan xx.xx.xxxx mennessä.

Tehtävän suoritus kirjataan suoritettu / ei suoritettu. Tehtävää ei arvostella, sillä siihen voi olla monenlaisia ratkaisuja tapauksesta riippuen. Saat kuitenkin opettajalta palautetta tehtävästä. Tehtävän rooli on nimenomaan tukea suunnittelutyön oppimista.